### Beslutning

Godkendt.

### Sagsfremstilling

## Resume og sagens baggrund

I budgettet for 2024 har Kommunalbestyrelsen afsat 10,32 mio. kr. til at renovere parkeringspladsen i [adresse] i Kalundborg by. I budgettet for 2024 er der samtidig prioriteret 4,2 mio. kr. til at renovere slippeforbindelser mellem [adresse] og [adresse]. Renovering af parkeringspladsen i [adresse] og to af slipperne har nu været udbudt, og udvalget skal tage stilling til at igangsætte anlægsarbejdet.

## Indstillinger

Chefen for Vej, Ejendom og Affald indstiller, at den vindende entreprenør tildeles opgaven, og at anlægsarbejdet på alle fire delområder igangsættes med særligt fokus på at følge de uforudsigelige omkostninger tæt.

## Behandling

Teknik- og Miljøudvalget.

## Sagsfremstilling

I budgettet for 2024 har Kommunalbestyrelsen afsat 10,32 mio. kr. til at renovere parkeringspladsen i [adresse] i Kalundborg by.

På mødet i november 2024 blev renovering af parkeringspladsen i [adresse] behandlet. I den forbindelse valgte udvalget at etapeopdele renoveringen, så den vestlige del udføres først.

Den forventede projektøkonomi til den vestlige del var beregnet til cirka 13,3 mio. kr.  Det blev på den baggrund besluttet, at differencen mellem anlægsbevillingen og den forventede projektøkonomi kunne forsøges dækket via andre anlægsmidler og driftsmidler. Der er derfor nu reserveret 1 mio. kr. fra anlægsbudgettet til vejvedligeholdelse i byområder, 0,68 mio. kr. fra koordinerende ledningsarbejder og 0,5 mio. kr. fra driftsbudgettet til modernisering af gadelys. I alt 12,5 mio. kr.

Der blev senest orienteret om projektets status på Teknik- og Miljøudvalgets møde i maj 2025. På samme møde blev der orienteret om status for arbejdet med slipperne.

Den samlede pulje til forskønnelse af slipperne er på 4,2 mio. kr. Heraf er de 3 mio. kr. frigivet til arbejdet med slipperne i forbindelse med Tommy Nissen.

For at skabe overblik over projekternes sammenhæng behandles anlægsarbejdet for de to projekter samlet i denne sag.

Udbud, licitation og igangsætning

For at sikre, at de to projekter kan udføres indenfor de afsatte rammebeløb, blev projektet udbudt samlet med optioner, så projektet kunne tilpasses til den forhåndenværende økonomi.

Der har nu været licitation med fem indbudte entreprenører, hvoraf fire afgav bud. På baggrund af evalueringen af de enkelte tilbud er der nu udvalgt en entreprenør, som kan udføre delområde A og de tre optioner (delområde B, C og D) indenfor de økonomiske rammer, som er bevilliget.

I projektøkonomien er der afsat 15 % af budgettet til projektomkostninger og 10 % til uforudseelige udgifter. For at kunne gennemføre alle fire delområder er det nødvendigt at nedsætte beløbet afsat til uforudseelige udgifter fra 1,24 mio. kr. til 0,64 mio. kr. Derudover udføres pavillonen (overdækningen) kun, hvis arbejdet viser sig at kunne holdes indenfor budgettet eller finansieres gennem eksterne bidrag. Administrationen bemærker, at denne disponering gør det vigtigt at følge de uforudsigelige omkostninger tæt.

Administrationen anbefaler at igangsætte arbejdet med at udføre alle fire delområder som et samlet projekt.

Udførelsesperioden

Anlægsperioden forventes opstartet i slutningen af juni og forventes at vare til ultimo oktober.

## Økonomiske konsekvenser

Ingen bevillingsmæssige konsekvenser.